***Priloga 3***

ŠT. JAVNEGA RAZPISA: 2021/146

DATUM: 19.4.2021

PREDMET: Menjava, skladiščenje in obnavljanje motornih olj

**NAVODILA PONUDNIKOM ZA IZDELAVO PONUDBE IN VSEBINA PONUDBENE DOKUMENTACIJE**

1. **Uvod**

V skladu z ZJN-3 in drugimi predpisi, ki so navedeni v uvodu razpisne dokumentacije, je Zavod Republike Slovenije za blagovne rezerve, Dunajska 106, 1000 Ljubljana (v nadaljevanju: naročnik) na Portalu javnih naročil objavil obvestilo o javnem naročilu male vrednosti. V ta namen je naročnik v skladu s citiranim zakonom pripravil ta navodila za izdelavo ponudbe.

1. **Predmet javnega naročila**

Predmet javnega naročila je menjava motornih olj, in sicer:

* prodaja 44.580 litrov motornega olja, last naročnika, skladiščenega pri podjetju Petrol, d.d., Ljubljana, Dunajska cesta 50, 1000 Ljubljana, na lokaciji Petrol, d.d., Ljubljana, SDC Zalog, Zaloška 259, 1260 Ljubljana;
* nabava 44.580 litrov motornega olja v skladišču pondunika.

Ponudnik mora zagotoviti skladiščenje in obnavljanje ponujenih motornih olj. Dobavljena motorna olja morajo ustrezati zahtevam naročnika iz tehničnih specifikacij.

1. **Jezik**

Ponudbena dokumentacija mora biti izpolnjena v slovenskem jeziku. Tehnične specifikacije so lahko tudi v angleškem jeziku, vendar jih mora ponudnik na poziv naročnika dopolniti s slovenskim prevodom. Varnostni listi morajo biti predloženi v slovenskem jeziku.

Komunikacija s ponudniki bo potekala v slovenskem jeziku, ki je tudi uradni jezik naročnika.

1. **Rok in način predložitve ponudb**

Ponudniki morajo ponudbe predložiti v informacijski sistem e-JN na spletnem naslovu [https://ejn.gov.si/](https://ejn.gov.si/eJN2), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je objavljeno na istem spletnem naslovu.

Ponudnik se mora pred oddajo ponudbe registrirati na zgoraj navedenem spletnem naslovu, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN najkasneje do **19.5.2021 do 10.00 ure**. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je na naslednji povezavi:

<https://ejn.gov.si/ponudba/pages/aktualno/aktualno_javno_narocilo_podrobno.xhtml?zadevaId=24983>.

1. **Čas in kraj odpiranja ponudb**

Odpiranje ponudb bo potekalo avtomatično v informacijskem sistemu e-JN dne **19.5.2021 in se bo začelo ob 10.01 uri** na spletnem naslovu [https://ejn.gov.si/](https://ejn.gov.si/eJN2).

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod zavihek »Predračun«. Javna objava se avtomatično zaključi po preteku 60 minut. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

Po prejemu ponudb lahko naročnik izvede tudi pogajanja.

1. **Ponudnik**

Je podjetje ali organizacija gospodarskih subjektov (glavnega ponudnika, so-ponudnikov ter njihovih podizvajalcev), ki skupaj oddajo ponudbo za izvedbo na tem javnem naročilu.

1. **Dostop do razpisne dokumentacije**

Razpisno dokumentacijo lahko ponudniki dobijo na spletnih straneh naročnika na naslovu <http://www.dbr.si>.

1. **Dodatna pojasnila**

Dodatna pojasnila o vsebini razpisne dokumentacije sme ponudnik zahtevati pisno preko Portala javnih naročil. Skrajni rok, do katerega ponudnik lahko zahteva dodatna pojasnila v zvezi z razpisno dokumentacijo, je osem dni pred rokom za oddajo ponudbe.

Naročnik bo na vsa vprašanja odgovoril v najkasneje šest dni pred rokom za oddajo ponudbe preko Portala javnih naročil pod pogojem, da bo vprašanje posredovano pravočasno.

1. **Spremembe razpisne dokumentacije**

Naročnik lahko do roka, ki je določen za oddajo ponudb, spremeni in dopolni razpisno dokumentacijo. Spremembe in dopolnitve razpisne dokumentacije bo naročnik objavil preko Portala javnih naročil. Naročnik bo po potrebi podaljšal rok za oddajo ponudb in v tem primeru se pravice in obveznosti naročnika ter ponudnikov vežejo na nove roke, ki posledično izhajajo iz podaljšanega roka za oddajo ponudb.

1. **Dopolnitev, sprememba in umik ponudbe:**

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, bo naročniku v sistemu e-JN odprta zadnja oddana ponudba. Po preteku roka za predložitev ponudb ponudbe ne bo več mogoče oddati.

1. **Pogoji za ugotavljanje sposobnosti ponudnika**

Ponudnik mora izpolnjevati vse v tej točki navedene pogoje.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel ***Enotni evropski dokument v zvezi z oddajo javnega naročila*** - ESPD, ki predstavlja lastno izjavo, kot predhodni dokaz v zvezi s točkami od 1 A. – 1 D. in iz točk 2 A . in 2 C. teh navodil.

1. *Razlogi za izključitev:*

Naročnik bo iz postopka javnega naročanja izključil ponudnika, če:

**A: Razlogi, povezani s kazenskimi obsodbami**

* je bila proti ponudniku ali osebi, ki je članica upravnega, vodstvenega ali nadzornega organa tega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente kaznivih dejanj iz 1. odstavka 75. člena ZJN-3A (Člen 57(1) Direktive 2014/24/EU je v nacionalno zakonodajo prenesen s prvim odstavkom 75. člena ZJN-3 in določa dejanja, ki imajo elemente naštetih 43 kaznivih dejanj po KZ-1. Razlogi v ESPD, ki jih določa člen 57(1) Direktive 2014/24/EU, in zadnji - 7. razlog, ki je določen v nacionalni zakonodaji, v celoti zajema razlog za izključitev, kot je opredeljen v prvem odstavku 75. člena ZJN-3A in ki se uporablja pri oddaji javnega naročila):
  + terorizem (108.člen KZ-1),
  + financiranje terorizma (109.člen KZ-1),
  + ščuvanje in javno poveličevanje terorističnih dejanj (110.člen KZ-1),
  + novačenje in usposabljanje za terorizem (111.člen KZ-1),
  + spravljanje v suženjsko razmerje (112.člen KZ-1),
  + trgovina z ljudmi (113.člen KZ-1),
  + sprejemanje podkupnine pri volitvah (157.člen KZ-1),
  + kršitev temeljnih pravic delavcev (196.člen KZ-1),
  + goljufija (211.člen KZ-1),
  + protipravno omejevanje konkurence (225.člen KZ-1),
  + povzročitev stečaja z goljufijo ali nevestnim poslovanjem (226.člen KZ-1),
  + oškodovanje upnikov (227. člen KZ-1),
  + poslovna goljufija (228. člen KZ-1),
  + goljufija na škodo Evropske unije (229. člen KZ-1),
  + preslepitev pri pridobitvi in uporabi posojila ali ugodnosti (230. člen KZ-1),
  + preslepitev pri poslovanju z vrednostnimi papirji (231. člen KZ-1),
  + preslepitev kupcev (232. člen KZ-1),
  + neupravičena uporaba tuje oznake ali modela (233. člen KZ-1),
  + neupravičena uporaba tujega izuma ali topografije (234. člen KZ-1),
  + ponareditev ali uničenje poslovnih listin (235. člen KZ-1),
  + izdaja in neupravičena pridobitev poslovne skrivnosti (236. člen KZ-1),
  + zloraba informacijskega sistema (237. člen KZ-1),
  + zloraba notranje informacije (238. člen KZ-1),
  + zloraba trga finančnih instrumentov (239. člen KZ-1),
  + zloraba položaja ali zaupanja pri gospodarski dejavnosti (240. člen KZ-1),
  + nedovoljeno sprejemanje daril (241. člen KZ-1),
  + nedovoljeno dajanje daril (242. člen KZ-1),
  + ponarejanje denarja (243. člen KZ-1),
  + ponarejanje in uporaba ponarejenih vrednotnic ali vrednostnih papirjev (244. člen KZ-1),
  + pranje denarja (245. člen KZ-1),
  + zloraba negotovinskega plačilnega sredstva (246. člen KZ-1),
  + uporaba ponarejenega negotovinskega plačilnega sredstva (247. člen KZ-1),
  + izdelava, pridobitev in odtujitev pripomočkov za ponarejanje (248. člen KZ-1),
  + davčna zatajitev (249. člen KZ-1),
  + tihotapstvo (250. člen KZ-1),
  + zloraba uradnega položaja ali uradnih pravic (257.člen KZ-1),
  + oškodovanje javnih sredstev (257.a člen KZ-1),
  + izdaja tajnih podatkov (260. člen KZ-1),
  + jemanje podkupnine (261. člen KZ-1),
  + dajanje podkupnine (262. člen KZ-1),
  + sprejemanje koristi za nezakonito posredovanje (263. člen KZ-1),
  + dajanje daril za nezakonito posredovanje (264. člen KZ-1),
  + hudodelsko združevanje (294. člen KZ-1).

DOKAZILO: ***Izpolnjen obrazec ESPD za vse gospodarske subjekte v ponudbi in vse osebe, ki imajo pooblastila za njihovo zastopanje ali odločanje ali nadzor v njem.***

**B: Razlogi, povezani s plačilom davkov ali prispevkom za socialno varnost**

* kot gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dneva oddaje ponudbe ali prijave;

DOKAZILO: ***Izpolnjen obrazec ESPD za vse gospodarske subjekte v ponudbi.***

**C: Razlogi, povezani z insolventnostjo, nasprotjem interesov ali kršitvijo poklicnih pravil**

* se je nad ponudnikom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami;

DOKAZILO: ***Izpolnjen obrazec ESPD za vse gospodarske subjekte v ponudbi.***

* je gospodarski subjekt na kakršen koli način kršil svoje obveznosti na področju okoljskega, socialnega ali delovnega prava (3.člen ZJN-3A);
* je ponudnik zagrešil hujšo kršitev poklicnih pravil, ki mu jo naročnik lahko z ustreznimi sredstvi izkaže in zaradi katere je omajana njegova integriteta;
* je pri dajanju informacij, zahtevanih v skladu z določbami ZJN-3A, v tem ali predhodnih postopkih namerno podal zavajajoče razlage ali teh informacije ni zagotovil.

DOKAZILO: ***Izpolnjen obrazec ESPD za vse gospodarske subjekte v ponudbi.***

**D: Nacionalni razlogi za izključitev**

* je na dan, ko poteče rok za oddajo ponudb ali prijav, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
* mu je bila v zadnjih treh letih pred potekom roka za oddajo ponudb izdana pravnomočna odločba pristojnega organa Republike Slovenije ali druge države članice ali tretje države, dvakrat izrečena globa zaradi prekrška v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

DOKAZILO: ***Izpolnjen obrazec ESPD za vse gospodarske subjekte v ponudbi.***

1. *Pogoji za sodelovanje:*

**A: Ustreznost**

Ponudnik mora imeti veljavno registracijo za opravljanje dejavnosti v skladu s predpisi.

DOKAZILO: ***Izpolnjen obrazec ESPD za vse gospodarske subjekte v ponudbi.***

**B: Ekonomski in finančni položaj**

Sposoben ponudnik mora imeti ustrezno boniteto, ki jo naročnik zahteva kot pogoj za priznanje ekonomsko finančne sposobnosti za izvedbo predmetnega naročila. Ustrezna boniteta sodelujočih podjetij se ugotavlja po sistemu BASEL II: do vključno BBB. Naročnik bo upošteval bonitetne ocene bonitetnih institucij, ki bodo narejen po sistemu BASEL II in bodo primerljive ocene kot recimo: AJPES - do vključno SB7, Moody's – do vključno Baa3, S&P – do vključno BBB-, Fitch – do vključno BBB-, Bisnode -do vključno 6.B, CREDITREFORM do 450 . V primeru, da se na razpis javi institucija v 100 % lasti države se boniteta ne zahteva.

V primeru skupne ponudbe morajo bonitetni pogoj izpolniti glavni ponudnik in vsi soponudniki. Za podizvajalce izkazovanje bonitetnega pogoja ni potrebno.

DOKAZILO: ***Izpolnjen obrazec ESPD*** ***za vse gospodarske subjekte v ponudbi.***

***C: Tehnična in kadrovska sposobnost:***

Ponudnik mora izpolnjevati pogoje glede tehnične in kadrovske sporobnosti za izvedbo naročila, in sicer tako za dobavo, kot tudi skladiščenje in obnavljanje motornih olj. Skladišče ponudnika, v katerem zagotavlja skladiščenje in obnavljanje ponujenih motornih olja izpolnjuje vse tehnične in varnostne zahteve, je locirano na ozemlju RS in ima dovoljenje za opravljanje dejavnosti.

DOKAZILO: ***Izpolnjen obrazec ESPD za vse gospodarske subjekte v ponudbi.***

***D: Varnost, varovanje zdravja in okolja:***

Izvedba naročila v celoti izpolnjuje zahteve za varnost, zdravje in varovanje okolja, kot jih določajo veljavni predpisi.

DOKAZILO: ***Izpolnjen obrazec ESPD za vse gospodarske subjekte v ponudbi.***

*Drugi pogoji*

1. Ponudnik ni bil pravnomočno kaznovan za prekršek iz 22. člena Zakona o blagovnih rezervah (Uradni list RS, št. 96-2009 – UPB2 in 83/2012).

DOKAZILO: ***Izpolnjen obrazec ESPD za vse gospodarske subjekte v ponudbi.***

1. Ponudnik nima neizpolnjenih obveznosti do naročnika dalj kot trideset dni (2. odstavek 18. člena Zakona o blagovnih rezervah, Uradni list RS, št. 96-2009 – UPB2 in 83/2012).

DOKAZILO: ***Izpolnjen obrazec ESPD za vse gospodarske subjekte v ponudbi.***

1. Ponudnik ni uvrščen v evidenco poslovnih subjektov iz 35. člena Zakona o integriteti in preprečevanju korupcije (Uradni list RS, št. 69/11-UPB2) in mu ni na podlagi tega člena prepovedano poslovanje z naročnikom.

DOKAZILO: ***Izpolnjen obrazec ESPD za vse gospodarske subjekte v ponudbi.***

1. **Merilo in ponudbena cena za oddajo javnega naročila**

Naročnik bo med dopustnimi ponudbami izbral ponudbo, pri kateri bo razlika med skupno odkupno ceno (cena, po kateri ponudnik odkupi blago naročnika) in skupno prodajno ceno (cena, ki jo ponudnik ponudi za dobavo blaga) blaga, najugodnejša za naročnika. Najugodnejša ponudba za naročnika je ponudba, pri kateri je neto skupni znesek najnižji za zavod (skupna prodajna vrednost minus skupna odkupna vrednost).

Vse cene so fiksne in morajo biti izražene v EUR.

Cena mora vsebovati vse stroške (prevzem, dobavo, zavarovanje, odvoz odpadkov, popuste in stroške prevzema in dobave blaga, prevozne, carinske ter vse morebitne druge stroške…), povezane z izvršitvijo tega javnega naročila.

Cene morajo odražati tržne razmere.

### **Obrazec »ESPD«**

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Gospodarski subjekt naročnikov obrazec ESPD (datoteka XML) uvozi v spletno stran Portala javnih naročil / ESPD: <http://www.enarocanje.si/ESPD/>, vnese zahtevane podatke in ga natisne.

V ponudbi morajo biti priloženi izpolnjeni, natisnjeni in podpisani ESPD za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe - gospodarski subjekti na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.

Za ostale sodelujoče pa ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

### **Obrazec »Predračun«**

Ponudnik mora v Predračunu ponujati vse pozicije, ob upoštevanju tehničnih specifikacij, ki so del razpisne dokumentacije.

Ponudnik izpolni vse postavke v Predračunu, in sicer na pet decimalnih mest natančno.

V kolikor ponudnik vpiše ceno nič (0) EUR, se šteje, da ponuja postavko brezplačno.

Ponudnik ne sme spreminjati vsebine predračuna.

V primeru, da bo naročnik pri pregledu in ocenjevanju ponudb odkril očitne računske napake, bo ravnal v skladu s sedmim odstavkom 89. člena ZJN-3A.

Ponudnik v sistemu e-JN predračun naloži v razdelek »Predračun« v .pdf datoteki.

1. **Finančna zavarovanja:**

*a/ Finančno zavarovanje za resnost ponudbe*

Ob oz. pred predložitvijo ponudbe je potrebno predložiti bančno garancijo prvovrstne banke ali kavcijsko zavarovanje prvovrstne zavarovalnice za resnost ponudbe ali depozit na TRR pri Uni Credit Bank št. SI56 29000-0055148819 v višini 2.000 EUR. Garancija mora veljati do trenutka, dokler izbrani ponudnik ne sklene pogodbe z naročnikom in mu ne izroči garancije za plačilo blaga, oziroma vsaj do datuma veljavnosti ponudbe. Če izbrani izvajalec v navedenem roku ne sklene pogodbe z naročnikom, naročnik unovči garancijo. Ponudnik je na zahtevo naročnika dolžan predložiti podaljšanje omenjene garancije ali predložiti novo garancijo za resnost ponudbe, če pogodba iz objektivnih razlogov v cit. roku ne bi bila sklenjena.

Naročnik bo zavarovanje za resnost ponudbe unovčil v naslednjih primerih:

* če bo ponudnik umaknil ponudbo po poteku roka za prejem ponudb ali nedopustno spremenil ponudbo v času njene veljavnosti ali
* če ponudnik na poziv naročnika ne bo podpisal pogodbe ali
* če ponudnik ne bo predložil zavarovanja za dobro izvedbo pogodbenih obveznosti v skladu s pogoji naročila.

Naročnik finančno zavarovanje vrne ponudnikom, ki s svojo ponudbo ne uspejo, v roku petih

(5) delovnih dni od pravnomočnosti odločitve o oddaji naročila.

Naročnik zahteva takšna zavarovanja za resnost ponudbe, da pri unovčevanju le-tega ni treba predložiti originalne listine zavarovanja, zato mora tudi za morebitno kavcijsko zavarovanje, ki ga predloži ponudnik, veljati, da zahtevi za plačilo ni potrebno priložiti originalnega izvoda listine zavarovanja.

*b/ Finančno zavarovanje za odkupljeno blago*

V skladu s Prilogo 5 – Vzorec pogodbe o menjavi blaga in Priloga 5b.

Finančna zavarovanja morajo biti izdana s strani prvovrstne banke (bančna garancija) oz. prvovrstne zavarovalnice (kavcijsko zavarovanje). Za bančne garancije veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758 (glej priložena vzorca garancij). Besedila garancij, ki jih priloži ponudnik, ne smejo bistveno odstopati od besedila vzorcev, ki so priloženi razpisni dokumentaciji.

1. **Ponudbena dokumentacija**

Ponudnik predloži naslednjo dokumentacijo:

* 1. Podatki o ponudniku – Priloga 1
  2. Ponudbeni predračun – Priloga 4
  3. Vzorec pogodbe o menjavi, na vsaki strani parafirano, na zadnji strani podpisano ter opremljeno z žigom, – Priloga 5
  4. Kopijo finančnega zavarovanja za resnost ponudbe – Priloga 6
  5. Izjava ponudnika za pridobitev podatkov – Priloga 7

Obrazec izpolnijo vsa sodelujoča podjetja. Izpolnjena morajo biti vsa polja.

* 1. Izjava vseh (fizičnih) oseb, ki so članice upravnega, vodstvenega ali nadzornega organa podjetja ali ki imajo pooblastila za njegovo zastopanje ali odločanje ali nadzor v njem za pridobitev podatkov – Priloga 8

Obrazec izpolnijo vse navedene osebe vsakega izmed sodelujočih podjetij. Izpolnjena morajo biti vsa polja.

* 1. Izjava o udeležbi fizičnih in pravnih oseb v lastništvu sodelujočega podjetja – Priloga 9
  2. Obrazec ESPD

1. **Posebni pogoji oziroma zahteve naročnika**

* izbrani ponudnik se je dolžan s skladiščnikom, kjer je blago uskladiščeno, najmanj 3 delovne dni pred začetkom prevzema dogovoriti glede načina in dinamike prevzema blaga
* besedila garancij in drugih finančnih zavarovanj, ki jih priloži ponudnik, ne smejo bistveno odstopati od besedila priloženih vzorcev, ki so priloženi razpisni dokumentaciji

1. **Veljavnost ponudbe:**

Ponudba je veljavna 60 dni od odprtja ponudb.

1. **Tehnične lastnosti skladišča in kontaktne osebe, kjer je blago skladiščeno:**

Kontaktna oseba:

Blaž Kink, [blaz.kink@petrol.si](mailto:blaz.kink@petrol.si), 051-253-681

Delovni čas skladišča: pon. – pet., 07:00 – 15:00,

IZDAJA BLAGA: pon. – pet., 07:00 – 15:00,

1. **Obvestilo o odločitvi o oddaji naročila**

Naročnik bo podpisano odločitev o oddaji naročila objavil na portalu javnih naročil. Odločitev se šteje za vročeno z dnem objave na portalu javnih naročil.

1. **Odstop od izvedbe javnega naročila**

Naročnik lahko na podlagi osmega odstavka 90. člena ZJN-3A po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

1. **Sklenitev pogodbe**

Ponudnik mora pogodbo podpisati najkasneje v roku, ki ga določi naročnik. V primeru, da do poteka tega roka pogodbe ne bi podpisal, bo naročnik unovčil finančno zavarovanje za resnost ponudbe.

S podpisom ESPD ponudnik potrdi, da sprejema vsebino celotne razpisne dokumentacije.

1. **Poslovna skrivnost**

Ponudnik je dolžan v ponudbi jasno označiti listine, ki jih šteje za poslovno skrivnost. Le tako se bodo kot take tudi obravnavale. V nasprotnem primeru naročnik ni odgovoren za njihovo razkritje. Podatkov, ki pa so po zakonu javni, ponudnik ne sme označiti kot poslovno skrivnost oz. se ne bodo tako obravnavali.

1. **Zaupnost podatkov**

Zaradi posebnega statusa naročnika, ki izvaja dve posebni javni gospodarski službi za državo in je lastnik objektov posebnega državnega pomena, ki so pomembni tudi za obrambo države, morajo ponudniki in kasneje izvajalec, vse v postopku oddaje javnega naročila pridobljene podatke varovati kot poslovno skrivnost. Ponudniki samovoljno ne smejo s pridobljenimi podatki, dokumentacijo, fotografijami in ostalim operirati pri svojih nadaljnjih komercialnih aktivnostih. Ponudniki/izvajalec lahko predhodno naročnika zaprosi za odobritev uporabe določenih materialov v svojih komercialnih aktivnostih. Naročnik bo materiale ocenil in če ni ovir za izdajo soglasja za uporabo materialov, bo soglasje tudi izdal. Naročnik bo izvajalcu potrdil referenco, če bodo dela izvedena uspešno in korektno ter v skladu s sklenjeno pogodbo.

1. **Revizija**

Zahtevek za revizijo, ki se nanaša na vsebino objave in/ali razpisno dokumentacijo se lahko vloži v desetih delovnih dneh od dneva objave obvestila o javnem naročilu ali obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika, pri čemer se lahko zahtevek za revizijo nanaša na spremenjeno, dopolnjeno ali pojasnjeno vsebino objave ali razpisne dokumentacije ali z njim neposredno povezano navedbo v prvotni objavi ali razpisni dokumentaciji. Zahtevka za revizijo ni dopustno vložiti po roku za prejem ponudb, razen če je rok za prejem ponudb krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Takso v višini 2.000,00 EUR mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802.

Zahtevek za revizijo mora biti vložen pri Zavodu Republike Slovenije za blagovne rezerve, Dunajska cesta 106, 1000 Ljubljana, in sicer preko sistema eRevizija.

1. **Obveznost posredovanja podatkov**

Izbrani ponudnik mora na poziv naročnika le-temu posredovati podatke o:

* 1. svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb;
  2. gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Izbrani ponudnik mora podatke iz prejšnjega odstavka posredovati naročniku v roku osmih dni od prejema poziva.

1. **Končne določbe**

Ne glede na izid postopka ponudnik ni upravičen do povrnitve stroškov v zvezi s pripravo ponudbe. Variantne ponudbe niso dovoljene.

Ponudnik, ki ne predloži vseh zahtevanih listin, bo izločen v skladu z ZJN-3A iz nadaljnjega postopka. Iz nadaljnjega postopka bodo izločene tudi ponudbe tistih ponudnikov, ki so bili pravnomočno kaznovani za prekršek iz 22. člena Zakona o blagovnih rezervah ali ki imajo neizpolnjene obveznosti do naročnika dalj kot trideset dni (2. odstavek 18. člena Zakona o blagovnih rezervah).

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.